***PRESSEMELDING Oslo, 29. juni 2015***

**Ti tusen kjempet om gratiskjøkken i P4-kampanje fra Optimera**

**Kjøkken involverer radiolyttere. Det slår Optimera fast etter å ha gjennomført en av de mest vellykkede enkeltkampanjer i selskapets historie. Over 3000 meldte seg på i kampen om gratis kjøkken den første dagen alene.**

Et samboerpar i Svelvik vant hovedpremien; ferdig montert kjøkken fra Aubo komplett med hvitevarer fra Electrolux til en samlet verdi av over 200.000 kroner.

Optimera har gjennom flere år bygd opp spesialistkompetanse på kjøkken og markedsfører danske Aubo i Norge. Selskapet har kjøkkensentere i 20 av sine Montér byggevarehus i tillegg til utstillinger enda flere steder.

I kjøkkensentrene møter kundene kjøkkenrådgivere med spesialistkompetanse. Sentrene betjener både privatpersoner og proffmarkedet. Mange av Optimeras proffkunder benytter Optimeras kjøkkensentre som utstillingsvindu for sine kunder igjen. Her kan man se de ulike modellene og gjøre endringer og eventuelle oppgraderinger på løpende prosjekter.

– Vi valgte radiokanalen P4 for å skape økt oppmerksomhet rundt kjøkkensatsingen vår. Ti tusen deltok og enda flere ble eksponert for budskapet. Kampanjen ble gjennomført i samarbeid med Huseiernes landsforbund, sier Jan I. Rostad, salgsdirektør Proff/Montér i Optimera.

Konkurransen var enkel. Fra kampanjesiden skulle konkurransedeltakerne svare på spørsmålet ”Hvorfor fortjener du å vinne?”.

Samboerparet svarte at det kjøpte et totalrenoveringsprosjekt i fjor, pusset om mye, men måtte av økonomiske årsaker utsette fornyelse av kjøkkenet. Historien vant helt frem til den store kjøkkengevinsten.

Reaksjonen da P4s Christer Berens avslørte hemmeligheten? ”Åh, herregud! Er det sant?!”, jublet Kristne Saltnes ut på direkten på radiokanalen. http://www.p4.no/story.aspx?id=617151

For nærmere informasjon, kontakt salgsdirektør Jan I. Rostad, telefon 90 01 90 06